Pročko, Jozef, poslanec NR SR (2024-01-08):
Milé kolegyne, milí kolegovia, v rozpravách predo mnou aj vo faktických poznámkach tu bolo častokrát spomínané slovo svedomie. Svedomie je niečo, čo vyoperovali koalícii organizovaného zločinu, pretože keby mali svedomie, tak tento zákon nemôžu v nijakom prípade predložiť. Ale čo chceme, keď za mnou sedí človek, nie teraz, ale sedí za mnou človek, predseda parlamentu, jak sa zľakol (prstom ukázal na predsedajúceho), sedí predseda parlamentu, ktorý údajne podľa Imreczeho zobral 150-tisícový úplatok. Kde máme ísť pre príklad, keď sa pozrieme tu doprava, kto tam sedí? Blanár, minister zahraničných vecí. Vy si myslíte, že on nevedel o tom, čo sa dialo na župe? Pod jeho vedením? Vy si myslíte, že Blanár nevedel o kšeftoch? To si len naivný človek myslí. Má svedomie? Vy si myslíte, že za mnou sediaci Žiga má svedomie? Alebo Gašpar? Fico? Obvinený Kaliňák? Títo ľudia majú svedomie? Myslíte, že Blanár vám povie o tej svojej chate, že odkiaľ na to zobral a kde zobrali tie peniaze? O peniaze tu ide, priatelia, pretože každý jeden kšeft, každé to jedno obvinenie, čo tu je, je pre peniaze, lebo kradli, rabovali. A pozrite, je minister zahraničných vecí. Usmievavý kresťan, chodí do kostola, pomodlí sa. A nemá svedomie. Už sme aj počuli dnes, že rada prokurátorov hovorí, že toto, čo idú urobiť, je odporné, nechutné. Rada prokurátorov! To nehovoria nejakí ľudia na ulici, to hovorí rada prokurátorov. A keď tu predo mnou, ak ste si všimli, Gábor Grendel sa obrátil na sediaceho Suska a spýtal sa ho, že či to nie je na uterák, videli ste, ako reagoval Susko? (Rečník napodobnil charakteristický druh smiechu.) Toto je ich reakcia. Všimnite si, ako reagujú, akí sú arogantní. Oni si naozaj myslia, že tým, že vyhrali voľby, môžu všetko. Ale to nie je pravda... Viete, aká je naša úloha? To, že tu diskutujeme, že tu rozprávame, výborne, že naozaj sú faktické poznámky k veci, že máte naozaj a že sú tu právnici, ktorí to vedia ohodnotiť, vedia to správne zaradiť, vedia pomenovať situáciu, výborne. Ale čo je dôležité, aby sme ľuďom doma rozprávali, aké svinstvo idú urobiť, aby polopate dostali, aby sme im povedali, že to, čo idú urobiť, idú urobiť zo Slovenska mafiánsku krajinu. To, že je mafiánska vláda, že je to koalícia organizovaného zločinu, to je každému normálnemu človeku jasné. Ale ľuďom treba povedať, že, preboha, milí Slováci, vy si naozaj myslíte, že Fico ide urobiť tento zákon preto, že vám chce pomôcť, ako vám to na tlačovkách rozpráva? Ako vám jamkatý Pellegrini rozpráva, že ideme pomôcť ľuďom? Ale ktorým ľuďom? Komu idú pomôcť?! Bödörovi! Kaliňákovi! Gašparovi! Parovi! Kočnerovi! A ďalším a ďalším! Je ich 130, sto tridsať! Takže, milí Slováci, nie vám idú pomôcť, nejde vám Pelluško zlacňovať potraviny, on ide hlasovať aj so svojou kompániou, aj s chlapcami, čo sa do krojíkov obliekajú, idú hlasovať za čo? Za to, aby tá banda skorumpovaná dostala nízke tresty! Aby sa tu mohlo kradnúť! Ktorý Slovák chce, aby sa v jeho krajine kradlo?! Ktorý Slovák chce, aby sa tu na Slovensku, tu na Slovensku znížili tresty?! Za korupciu! Veď ukradne si 20 mil. a dostanete podmienku. Ty, brďo, to bude! To sa tu bude kšeftovať! A vám to nie je hanba?! Vám to nie je, no týmto tuto, pozrite sa, aha, nikto tu nie je, tým to nie je hanba naozaj, sem prídu dvaja-traja, ktorých tu posadia, aby to tu strážili. Ja som, ja som hlboko presvedčený, že niektorí právnici ani nemajú potuchu o tom, čo sa tam písalo. A pozor, viete, kto to písal, už to bolo tu povedané, takí ako... Tu sa nemôže fotiť, pán poslanec, vám to nepovedia, ale tu sa nemôže fotiť, pán Ľupták, nevadí, lebo mňa stále upozorňujú, že sa tu nemôže fotiť, ale takto je. Tak. Poďme ďalej. Susko a partia idú znížiť tresty za korupciu a idú znížiť tresty, napríklad niekto naozaj okradne tú babičku, zoberie jej peniaze, tak dostane, dostane podmienku. Hurá! Toto idú urobiť. No a idú, idú zrušiť špeciálnu prokuratúru. Prečo idú zrušiť špeciálnu prokuratúru? Nie preto, že by boli neúspešní, ale preto, že idú po krku... Komu idú po krku? Koľko je z PS-ka obvinených? Koľko je z hnutia za SLOVENSKO? Koľko je zo SaS-ky? Koľko je z KDH obvinených? To je rad-radom banda smerácka, jeden za druhým, takto sú nasekaní, takto ste nasekaní! (Rečník temperamentne gestikuluje pravou rukou.) A usmievajú sa. Ale dlho sa nebudú, ja... lebo ja verím, že ten národ vám to ukáže, že pobežíte, naozaj pobežíte kade ľahšie. A toho sa Fico bojí. Fico to musí rýchle spraviť, rýchle. Lebo počuli ste Danka, nepočuli ste ho? Už Peluškovi sa vyhrážal, už mu rozprával, že musí mu povedať, odkiaľ má ten majetok, nie cez strýčka ho, no ale nech povie, veď prezident, prezident musí povedať, odkiaľ má majetok, nie?! Nie sestra. Takže oni sa urči... Ani telefonovať sa tu nesmie, pán Ľupták, ale to nevadí, môžete. Môžte mu povedať, aby tu netelefonoval? (Rečník sa obrátil k predsedajúcemu. Prerušenie vystúpenia predsedajúcim.)